Sven Svensen

Artikkelen er om skolemannen Sven Svensen (1863–1943). Se annet sted for lokalhistoriker Sven Svensen (1856-1942) eller fylkesmann Sven Svensen (1904)

Sven Adolf Svensen (1863–1943) var en norsk skolemann og lærebokforfatter. 

Etter lærereksamen ved Asker seminar i 1881 var han lærer i Larvik, og i Gjerpen (nå Skien) 1882–1884 der han møtte og senere giftet seg med dattera til sognepresten Johannes Nilssøn Skaar, senere biskop i Tromsø. Han tok teologisk embedseksamen (cand.theol.) i 1891. Deretter var han lærer og skoleinspektør ved Aars og Voss' skole i Kristiania 1892-1899, skoleinspektør i Trondheim i 1899–1918 og i Drammen til 1934.

Hans store interesse for teologi og pedagogikk førte til et omfattende forfatterskap av lærebøker. Hans første lærebøker var basert på Bibelen i 1897 og 1899 og etterhvert kom bøker om grammatikk og sunnhetslære. Den første norske grammatikk kom ut i 1901 og senere noe utvidet i 1907. Med Mathilde Munch skrev han lesebøker på 1920- og 1930-tallet.

Svensen var i sin tid Høyres fremste skolepolitiker og var stortingsrepresentant for Buskerud i flere perioder, 1920-1936. Han var også lokalpolitiker og satt i formannskapet for Trondheim 1901-1904 og i bystyret i Drammen 1919-1934. 

 Verv 
 Formann i Riksmålsforbundets råd
 Stortinget - Kirke- og skolekomiteen, medlem 1922-1924, formann 1925-1936
 Universitets- og fagskolekomiteen, kom som forsterkning i 1925, ved behandling av tillegg til lov om det teoloogiske menighetsfakultetet.

 Utmerkelser 
 Ridder av 1. klasse av St. Olavs Orden (1934)

 Utgivelser og artikler 























 Referanser 

 Eksterne lenker 
 Sven Svensen - Store norske leksikon
 Sven Svensen - Norsk biografisk leksikon 

Kategori:Norske skoleledere
Kategori:Norske sakprosaforfattere
Kategori:Høyre-politikere i Buskerud
Kategori:Lokalpolitikere i Drammen
Kategori:Høyre-politikere i Sør-Trøndelag
Kategori:Lokalpolitikere i Trondheim
Kategori:Personer fra Larvik kommune
Kategori:Riddere av 1. klasse av St. Olavs Orden